text: Dyrskue ramt af sygdom
  27 maj 2016 kl. 07.00
  På grund af positive test for en række sygdomme i flere kvægbesætninger, er der mange afbud til Det Sønderjyske Fællesdyrskue. Omkring halvdelen må blive hjemme. 
  Der var tilmeldt omkring 400 stykker malke- og kødkvæg til Det Sønderjyske Fællesdyrskue i Aabenraa. Men omkring 200 af dem har måtte blive hjemme, fortæller arrangør Erik Nissen til TV SYD.
  - Hver gang man flytter kvæg, skal man teste for sygdommene mycoplasma, som er en bakterie der kan give led-, lunge, mellemøre- og yverbetændelse hos kalve og køer, og b-streptokok, kan give yverbetændelse. Og hvis det er tilfældet,må  man ikke flytte kvæg, og derfor kan de ikke komme, siger han.
  Udstillerne præsenterer stadig det ypperste inden for avl, men i dag er det mere en konkurrence og en hobby end i gamle dage, hvor det handlede om at finde de dyr, der skulle indgå i avlsarbejdet.
  - Når der ikke er så mange deltagere, er konkurrencen ikke så hård, fortæller Erik Nissen.
  
  